بو گون خالق آرتیستی تلمان آدیگؤزلووون دوغوم گونودور.
کولت. آذ خاتیرلادیر کی، تلمان آدیگؤزلوو ۱۹۵۳-جو ایل ایولون ۱۷-ده بالاکن شهرینده آنادان اولوب. بوتون عمرونو اینسانلاری سئویندیرمکله یاشایان تلمان آدیگؤزلووون دوغوم تاریخی عمرونون سونونا کیمی اینسانلارین قانینی ایچن ایستالینین اؤلومو ایله تخمیناً عینی واختا تصادف ائدیر.
۱۹۷۵-جی ایلده آذربایجان دؤولت اینجه صنعت اینستیتوتونون درام و کینو آکتیورلوغو فاکولتهسینی بیتیرن آکتیور ۱۹۸۰-جی ایلدن آکادمیک میلی درام تئاتریندا فعالیته باشلاییب، تئاتر صحنهسینده ماراقلی اوبرازلار یارادیب.
ایستعدادلی آکتیور دؤولت تلویزییاسیندا حاضرلانان "یاشیل عینکلی آدام"، "اوردان-بوردان"، "قونشولار"، "آذربایجان فیلم" کینوستودییاسیندا ایستحصال اولونموش "نسیمی"، "اوزو کولهیه"،"خاطرهلر ساحلی" کیمی فیلملرده خاراکتریک روللار اویناییب.
۲۰۱۰-جو ایل آپرلین ۱۵-ده ۵۶ یاشیندا اورک چاتیشمازلیغیندان وفات ائدن تلمان آدیگؤزلوو فاطماییداکی کند قبریستانلیغیندا تورپاغا تاپشیریلیب.
اونودولماز صنعتکارین دوغوم گونونده اونون سئویلن چیخیشلاریندان بیرینی تقدیم ائدیریک:
azb_Arab azb_Arab azb_Arab azb_Arab azb_Arab azb_Arab